google/wiki40b huggingface dataset:
Tune (Danmark)

Tune ligger på det nordøstlige Sjælland og er en drabantby til Hovedstadsområdet, beliggende i Tune sogn i Greve kommune, som tilhører Region Sjælland.
Byen har 5 063 innbyggere (2013) og er hjemby for Roskilde lufthavn, som også er kjent under navnet Tune lufthavn eller flystasjon Skalstrup. 
Tune består av to bydeler: Den gamle bydelen med svingete gater, Tune kirke og gamle hus, ligger på toppen av en forhøyning i terrenget, og en nyere bydel hovedsakelig med villabebyggelse, eneboliger samt Tunesenteret, Tune skole og Lundegårdskolen. Det finnes også et lite industrikvarter i Tune. 
Tirsdag den 1. juli 2008 fikk Tune sitt eget postnummer, 4030: Inntil da hadde byen hørt til postnummeret 4000 Roskilde, men navnesammenfall mellom tolv gater i Tune og andre steder i Roskildes postdistrikt ga anledning til at post- og uttrykningskjøringer innimellom kom på avveie.
Xenicomorpha

Utseende

En middelsstor, oval, brungul (i alle fall på døde eksemplarer) skjoldbille. Dekkvingene framhjørner er ikke framskytende. Hodet er synlig ovenfra, antennene omtrent så lange som pronotums bredde. Pronotum er avrundet trapesformet, noe smalere enn dekkvingene, danner ikke en kontinuerlig kurve med dem. Dekkvingene er tilspisset bak, overflaten fint men tett og kraftig punktert. Beina er nokså korte.

Levevis

Arten lever på planter i vindelfamilien.

Utbredelse

Arten er kjent fra Peru og Bolivia.
Rotte på loftet

Rotte på loftet er et teaterstykke, skrevet av Joakim Fink Graasvold. Stykket ble skrevet på bestilling fra kulturorganisasjonen StøpeSkien, og er siden satt opp en rekke ganger av Teater Glimt.
Stykket ble første gang satt opp i 2005 på Teater Ibsens hovedscene, da med regi av Sylvia Salvesen, og med Henrik Berg Larsen og Cecilie Graasvold i rollene. Siden satt opp på Ibsens Venstøp i Skien, Telemark Fylkesmuseum Brekkeparken, på diverse kaféscener og på Teatermuseet og Ibsenmuseet i Oslo.

Handlingsreferat

Stykket beskriver et møte mellom 12 år gamle Henrik Ibsen og hans smårare grandtante Faster Ploug. De to møtes på Mørkeloftet hos familien Ibsen. I løpet av dette møtet finner de to ut at de har mer til felles enn de ante, at de begge to er "outsidere" og blir sett på som annerledes. De finner et fellesskap og en forståelse i dette – de er begge "rotter på loftet".
Å ha "rotte på loftet" er et gammelt dansk uttrykk som betyr å ha gått fra forstanden.
Luftens Helter

Handling

Nedskjæringer i SAS gjør at kaptein Odd Grenland og 2. pilot Birger Wom får sparken fordi de er for gamle. Grenland kjøper et brukt fly for egne penger, og sammen starter de selskapet Senior-Air som skal konkurrere med SAS på strekningen Oslo-Bergen. Med seg får de det mekaniske geniet Joar "Jojo" Johansen, Jasmin Rosenrot, tidligere kabinsjef i Spantax og tallgeniet Karl Åge Tørkle.
NM i stafetter 2013

NM i stafetter 2013 var en del av NM i friidrett 2013, men ble arrangert som et eget stevne på Sandnes Idrettspark i Sandnes 25. og 26. mai 2013. Arrangør var Sandnes IL.
Pollfjellet (Bodø)

Pollfjellet (også kjent som Pallfjellet) er et byfjell i Bodø og ligger mellom Nedre Rønvik, Kvalvika og Bratten. Nabofjellet til Pollfjellet er Rønvikfjellet, men er ikke like populært som Rønvikfjellet, og det finnes mye mindre stier. Pollfjellet har to topper, der den høyeste er 175 meter over havet, mens den andre bare er på 96 moh. Mens Pollfjellet er navnet på de fleste kart, så brukes navnet Pallfjellet på skilt i området og er hyppig brukt hos lokal befolkningen. Pollfjellet er en av turene på Ti På Topp Bodø 2017.
Volodymyr Olefir

Karriere

Olefir har spilt profesjonell fotball siden 1997, da han spilte i Poltavas andrelag. I tillegg til Ukraina har Olefir spilt i Moldova og Aserbajdsjan.
Hans Cappelen (1945–)

Familie og yrke

Han vokste opp i Skien som sønn av sorenskriver Didrik («Dixe») Cappelen og ektefellen Gudrun Cappelen, født Knudsen.  Han er oppkalt etter de som reddet faren ut av «nazifengsel» under andre verdenskrig.  Hans Cappelen er utdannet cand.jur. fra Universitetet i Oslo i 1973 og fikk bevilling som advokat i 1975.  Etter dommerfullmektigpraksis i Nedre Telemark var han advokatfullmektig i Advokatfirmaet Wiersholm, Bachke & Helliesen i Oslo i perioden 1975–1978.  Da opprettet han sin egen advokatpraksis i Oslo, men med deltidsansettelse som advokat i Byggherreforeningen.  I 1990 opprettet han sammen med sin kone, advokat Annie Krefting, Advokatfirmaet Cappelen & Krefting DA i Oslo.  De er bosatt i Oslo og har tre barn.

Advokatvirksomhet

Hans Cappelen har som advokat spesialisert seg på emnene bygge- og entrepriserett, konsulent- og anbudsrett, offentlige anskaffelser og leverandørforhold.  I tillegg til prosedyre for domstolene, opptrer han også som oppmann i tvister, som voldgiftsdommer og som rettsmegler.  
Han holder også kurs og seminar er i disse rettsområdene.  Dertil har han skrevet en mengde juridiske artikler om emnene i forskjellige fagtidsskrifter.  Han har forfattet bøkene NS 3430 og byggherrene  og Byggherren og kontraktene , samt redigert og vært medforfatter til bøkene Oppføring av egen bolig (om bustadoppføringslova) og NS 8405 og byggherrene.  Endelig har han vært fast juridisk medarbeider med egen spalte i bladene Byggherren og Ditt Hus, og juridisk medarbeider i HolteProsjekts dataprogram Bygglex.

Heraldikk, genealogi og lokalhistorie

Helt fra tiårsalderen har Cappelen vært interessert i heraldikk og regnes i dag som en av landets mest kunnskapsrike heraldikere.  Han var med å stifte Norsk Heraldisk Forening i 1969 og var dens første sekretær.  Han var foreningens formann fra 1977 til 1990 og ble utnevnt til dens annet æresmedlem i 2005. Han har vært styremedlem i det nordiske Heraldisk Selskap i tiden 1983–2009 og han holder foredrag om heraldiske emner og deltar jevnlig i nordiske og internasjonale, heraldiske kongress er.  Han er en av tre norske medlemmer av L'Académie Internationale d'Héraldique.  
Innenfor det heraldiske emneområdet har Cappelen, i tillegg til en rekke artikler i forskjellige norske og utenlandske tidsskrifter, forfattet bøkene Norske slektsvåpen, Oslo 1969, Norske kommunevåpen, Oslo 1987 (i samarbeid med avdelingsarkivar Knut Johannessen). og Fakta om flagget, Oslo 1987 (i samarbeid med journalist Peter Beck).
Han har endelig også beskjeftiget seg med genealogi og lokalhistorie, særlig artikler m.m. fra sitt barndomslandskap Grenland.  Han har blant annet vært medarbeider i bøkene Ætt og annet – jubileumsbok ved Grenland Ættehistorielags 30 års jubileum", Porsgrunn 2003, 1932-2007 Glimt – Skien Historielag 75 år, Skien 2007 samt i Skienspatrioter – med skjemt og alvor, Skien 2001.
Allehelgensdag

Allehelgensdag, (latin: Festum Omnium Sanctorum) som også kalles helgemesse og aldermesse, er en helligdagsmarkering og festen for alle de helgener hvis navn ikke er kjent. Allehelgensdag er avmerket på primstaven med et kors eller et omvendt skip.
Allehelgensdag er en merkedag på primstaven den 1. november. Den feires samme dato i Den katolske kirke og i enkelte angelsaksiske land. I ortodoks tradisjon feires allehelgensdag første søndag etter pinse. Dagen ble avskaffet som helligdag i Danmark-Norge ved festdagsreduksjonen av 1770, og feiringen ble flyttet til første søndag i november. Tradisjonen med å kle seg ut på halloween, som kommer av All Hallows Eve, og betyr Alle Helgeners Aften, kan føres tilbake til den keltiske samhain.
Røkholt

Røkholt er ei grend med matrikkelnummer 22 i delområde Østsida på østsida av Vorma i Eidsvoll kommune som kan føres tilbake til gammelnorsk tid. Røkholt var en fullgard i 1577 og i gammelnorsk tid.

Nordgarn Røkholt

Paal Jensen Røkholt f. 1787 gm Else Oldtr. fra N. Sandholt brukte gården 1811 til 1835. De fikk barna Ola, Jens, Kristian og Gurine. Det vites ikke hvem som drev gården fra 1835 til 1848 da eldste sønn Ole overtok.
Ole Paulsen Røkholt f. 1823 var eldste sønn av Paal og Else. Han overtok gården for 900 dlr. Han var gift med Karen Oldtr. fra Taralstun Jøndal. De fikk barna Olaf Peder, Jens Henrik og Martin. Karen døde i 1855. Ole var bruker fra 1848 til 1894 da han kjøpte til Hagan. Yngste sønn Martin Olsen f. 1854 overtok gården for 7000 kr.

Opstun Røkholt

Jens Jakobsen fra Trandum på Toten var bruker fra 1805 til 1819. Han var stamfar for Røkholt - Venger ætten. Barn: Lars, Paal, Erik, Jens, Amund og Mari. Tredje sønn Erik overtok i 1819 og giftet seg også inn i Elstad-bruket.
Erik Jensen Røkholt (1794–1835) var gift med Else Jonsdtr. fra NA Elstad. De fikk barna Berthe Marie (1821–1885), Jens (1822–1903), Karen Olea (1822–1891), Marthea (1829–1912) og Elise Gurine f. 1830. Else drev både Opstun og Nordgarn Elstad alene da Erik døde i 1835. I begynnelsen av 1840-årene giftet hun seg med Ola Olsen. Eldste sønn Jens Eriksen Røkholt overtok Opstun i 1846 og kjøpte til Arstun Røkholt i 1872. Han gav hver av sine sønner et bruk.
Edvard Jensen Røkholt f. 1846 brukte Opstun Røkholt fra 1887 til 1929.
Einar Edvardsen Røkholt f. 1901 brukte Opstun Røkholt fra 1929 til 1938 da han solgte til broren Jens Edvardsen Røkholt f. 1906.

Arstun Røkholt

Jens Eriksen Røkholt (1822–1903) på Opstun Røkholt kjøpte til Arstun Røkholt i 1872. Yngste sønn Ola Jensen Røkholt f. 1861 overtok Arstun Røkholt og brukte gården til 1904 da den ble skiftet. Ola var gift med Gunhild Anine Solem som var datter til lærer Ole Pedersen Solem fra Nordfjord.

Høgstun Røkholt

Løa i Arstun ble flyttet til Høgstun i 1904 og hovedbygningen i 1905 da det også ble bygget nytt fjøs. Ola Jensen Røkholt brukte Høgstun til sin død i 1937 og enka drev den videre alene.

Nystun Røkholt

Jens Paulsen Røkholt (født 1826 på Nordgarn Røkholt, død 1914) var bruker fra 1849 til 1890. Han var gift med Gurine Marie Larsdtr. De fikk barna Paul, Lars, Ole, Jens, Laura og Maren. Gurine døde i 1864.
Eldste sønn Paul Jensen Røkholt f. 1854 drev gården fra 1890 til 1893 da han ble syk og solgte gården til broren Ole Jensen Røkholt (1861-1950). Ole drev gården fra 1894 til 1896. Dessuten kjøpte han Søstun Sanner og brukte den fra 1891 til 1921 da han tok føderåd på gården.
Rakovicius

Levevis

Ingenting er kjent om biologien til denne arten.

Utbredelse

Slekten er utbredt i øst- og Sørøst-Asia.
Elvevoll

Elvevoll er ei bygd i Storfjord kommune i Nord-Troms. Bygda ligger 11 km fra botnen av Storfjord på den vestlige siden av fjorden. Elvevoll tilhører grunnkretsen Stubbeng-Elvevoll i folketellingene, og i 2012 er det registrert 116 personer i kretsen, av 1909 personer registrert i Storfjord kommune 
Tradisjonelt har jordbruk og fiske vært fremste næringsvei i bygda. I dag er det ett gårdsbruk igjen, mens den øvrige yrkesaktive befolkningen dagpendler til arbeidsplasser i kommunen og nærliggende kommuner, som Balsfjord og Lyngen.

Etymologi

Opphavet til det norske navnet kommer trolig av at bebyggelsen er konsentrert omkring ei elv som renner over en voll ut i bukta i bygda. Stedsnavnet Elvevoll har historisk sett vært skrevet på flere måter. Elvevold (1736), Elvevoll (1907), Skospeildalen (1751)og Skovspeyderdalen (1757). Senere finner vi navnet Skogspeiderdalen. Dette navnet tilhører dalen opp fra bygda Elvevoll, men er historisk sett også brukt om selve Elvevoll. Det samiske navnet for Skogspeiderdalen, i dag Elvevolldalen, er Stállovanka. Stállo finner vi i betydningen «bøla» (en fryktinngytende skapning), og Bøladalen er også brukt, i alle fall i muntlig tradisjon, om stedet. En stállo er en figur vi finner i samiske sagn. Vanka og vággi betyr dal. Stállovággi er i bruk blant samisktalende. Det samiske navnet har trolig opphav i at det finnes sagn med en stállo med tilknytning til dalen.

Tre stammers møte

Storfjord kommune tilhører et område i Norge der ulike folkegrupper har møttes og bosatt seg historisk sett, og da spesielt samer, kvener og nordmenn. I 2013 er kommunen i ferd med å innføre trespråklige veiskilt, som i andre kommuner i Nord-Troms. Det samiske navnet for Elvevoll er Stállovággi og det finske navnet er Staaluvankka.

Natur

Fra bygda går det en vei opp dalen til fjellområdet. Området har flott natur og er i dag mye brukt til rekreasjon, fiske og jakt. Elvevolldalen er i dag en del av Lyngsalpan landskapsvernområde.

Næringsliv

Arnøy Laks AS driver Elvevoll Settefisk AS på Elvevoll. Elvevoll Settefisk AS ble stiftet i 1995 og er registrert som aksjeselskap under bransjen produksjon av yngel og settefisk. Produksjonen ved anlegget var ca. 3 500 tonn laks i 2010.

Et aktivt bygdesamfunn

På Elvevoll satses det på ulike aktiviteter for å skape samhold og et aktivt bygdesamfunn. På Vestersidasenteret i bygda arrangeres det ulike kulturaktiviteter, og der er også et treningsstudio drevet av Vestre Storfjord Lysløypelag, som har tilrettelagt for turløype i området og har bygd gapahuk og bru i tilknytning til løypa. Om vinteren er det lysløype i samme området. Per i dag er det mulig å leie kajakker for en padletur på fjorden fra laget.
1-up

1-up (uttalt «one up») er ett uttrykk hentet fra videospill. 1-up refererer oftest til gjenstander som gir spilleren en ekstra sjanse til å fullføre et spill.

Historie

1-up ble brukt så tidlig som 1970-tallet i flipperspillene. Når en spiller mister en ball i renna, får han eller hun en ny sjanse ved at enda en ball blir skutt ut. Hvis en spiller oppfyller bestemte vilkår, blir han eller hun tildelt en ekstra ball.
1-ups mulighet til å gi spilleren et ekstra liv ble først brukt i Super Mario Bros., der spilleren kunne samle hundre mynt eller finne en grønn sopp for å få dette. Det er også om et ekstra liv termen oftest brukes i dag.
Mitsuo Ogasawara

Japans herrelandslag

Mitsuo Ogasawara spilte 53 landskamper for Japans herrelandslag.
Nevralterapi

Nevralterapi er en alternativ behandlingsform uten vitenskapelig dokumentert effekt. Behandlingen går ut på at det settes sprøyter med de lokalbedøvende midlene Prokain, novokain og lidokain, eller saltvann ulike steder på kroppen.
Casti connubii

Casti Connubii er en pavelig encyklika promulgert av pave Pius XI i 1930. Den fremhevet ekteskapets hellighet og forbød de troende å benytte seg av unaturlige prevensjonsmidler og å fremkalle eller utføre abort.
U20-VM i ishockey 2016 (Divisjon I)

U20-VM i ishockey for Divisjon I 2016 vil bli avholdt i to grupper med seks lag hver. Vinneren av hver gruppe rykker opp til et høyere nivå for U20-VM i ishockey 2016, mens det lavest rangerte laget i hver gruppe rykker ned til et lavere nivå.
MT «Stolt Sagona»

Andre med samme navn

Rederiet hadde tidligere eid et skip (1929–56), som fra 1931 het M/T Sagona. Før dette fantes den canadabygde barken Sagona (1882–1903) som ble solgt til Lillesand.
A/S Tangen-Hansen bygde senere MT «Sagona» (1975) (1976–2002), fra 1979 kjent som Osco Sagona, 1982 som Stolt Sagona, 1983 som Stolt Venture, 1987 som Regal Venture og 1989 som Aralda.
Smirnovtinden

Smirnovtinden er et spisst fjell, 2 105 moh., lengst nord i Småskeidrista i Dronning Maud Land i Antarktis. Det ligger om lag fem km sør for Ristkalvane i Sjtsjerbakovkjeda i Orvinfjella.
Fjellet ble kartlagt fra flyfoto og landmålinger av Den norske antarktisekspedisjonen 1956–60. En sovjetisk antarktisekspedisjon kartla det på ny i 1960–61, og kalte det opp etter Aleksandr A. Smirnov, én av ekspedisjonens medlemmer.
Macrina den yngre

Litteratur på norsk

Broren Gregor (335-394) skrev hennes vita Vita Macrinae Junioris (Den hellige Makarinas liv), som er den første hagiografi over en kvinne. Den er utgitt på norsk i antologien Østkirken, 2002.
Xylomimus

Utseende

En nokså liten avlangt sylindrisk, brun trebukk. Antennene er omtrent så lange som kroppen, det første og tredje leddet er forstørrede, kraftige med tette, mørke hår, det fjerde leddet er lyst gult, i sterk kontrast til resten av antennen. Pronotum er sylindrisk, omtrent så langt som bredt. Dekkvingene er parallellsidige, beina forholdsvis korte og kraftige.

Utbredelse

Arten er bare kjent fra det nordlige Brasil.
Buskerud Storsenter

Buskerud Storsenter er et kjøpesenter i Nedre Eiker kommune på Fylkesvei 283 mellom Drammen og Hokksund.
Senteret er Buskeruds største og har dekningsområde i hele regionen. Senteret har per 2015, 90 butikker.
Valderhaugfjorden

Valderhaugfjorden er en fjord i Ålesund og Giske kommuner i Møre og Romsdal. Kommunegrensa følger fjorden. Fjorden ligger mellom øyene Godøya i vest, Havsteinen og Valderøya i nord, og Heissa, Aspøy og vestre delen av Nørvøya i sør og grenser til selve byen Ålesund. Fjorden er rundt seks kilometer lang og to kilometer bred.
Fjorden er oppkalt etter gården Valderhaug på Valderøya. Den største dybden i fjorden er 104 meter.
I sørvest går Breidsundet vestover på sørsida av Godøya, Heissafjorden går østover på sørsida av Heissa, mens Sulafjorden går sørover. Mellom øya Giske og Godøya ligger Giskesundet, som krysses av Godøytunnelen. Mellom Giske og Valderøya ligger Staurnessundet som krysses av riksvei 658 via to bruer. Mellom Valderøya og Ellingsøya krysser Valderøytunnelen fjorden, mens Ellingsøytunnelen går fra Nørvøya til Ellingsøya.
Valderhaugfjorden fortsetter østover som Ellingsøyfjorden på sørsida av Ellingsøya, mens Grytafjorden strekker seg østover på nordsida.
Sensommerdansen

Handling

Filmen utspiller seg i Donegal i Irland i 1936. Kate Mundy (Meryl Streep) er en innelukket og streng ire i sin nidkjære pliktoppfyllenhet. Søstrene, derimot, er en broket gjeng. Lillesøsteren Christina (Catherine McCormack), ugift og mor til Michael, er filmens forteller. Familien og det tradisjonelle bondesamfunnet de lever i får nye og uante impulser fra broren Jack (Michael Gambon), en hjemvendt misjonær og prest som har tatt med seg toleranse og åpenhet i kofferten. Samtidig er Franco-perioden et viktig bakteppe, og Christinas upålitelige kjæreste Gerry (Rhys Ifans) ønsker å gjøre opprør mot den spanske diktatoren.
Tweet4tweet

Mottakelse

Programmet fikk dårlige anmeldelser i pressen, i form av terningkast 2 i VG og terningkast 1 i Dagbladet. 78 728 seere fikk med seg premieren, noe som utgjorde en markedsandel på 4,9 prosent. Seertallene for den andre sendingen i programserien viste en nedgang på 18 prosent, noe som tilsvarer et seertall på 65 000 og en markedsandel på 4 prosent. De siste tre episodene lå på ca. 33 000 seere i snitt, og programmet hadde derved mistet nærmere 60 % av seerne siden premieren.
Hører du ikke hva jeg sier!

Handling

Filmen handler om forholdet mellom standup-komikeren Stig (spilt av Bjørn Floberg) og hans kone Ane (spilt av Kjersti Holmen), som også er hans agent og manager. En kveld Stig står på scenen, dør en mann i salen – han ler seg i hjel. Stig mister evnen til å få publikum til å le, og det blir Ane som må ta over rampelyset for å sørge for at det kommer penger inn på kontoen. Filmen viser hvordan dette påvirker forholdet dem imellom.
Lisa Lavie

Biografi

Lisa Lavie oppdaget sitt egne musikktalent i en alder av 10 år, og i en alder av 16 år ble hun med på turne som bakgrunnssanger for hiphop-gruppen Dobmatique. I en alder av 16 år sendte Lisa Lavie ut en demo-cd som 5 år senere ble oppdaget av produsenten Ben Margulies, som også har produsert debutalbumet til Mariah Carey.
Paulo Wanchope

Klubblag

I ungdommen spilte Wanchope også basketball, men han valgte etter hvert fotball der hans første klubb var Club Sport Herediano. Etter en anbefaling fra Bob McNab, som jobbet som trener i USA, tilbød Jim Smith Wanchope og landsmannen Mauricio Solís prøvespill i Derby County. Begge spilleren ble kjøpt i en overgang som totalt kostet £1 200 000, og hans første kamp for Derby var mot Manchester United den 5. april 1997. Derby vant kampen på Old Trafford 3-2 og i sin debutkamp i Premier League laget Wanchope to av Derbys mål. Etter 83 klubbkamper og 28 klubbmål for Derby County ble han solgt til West Ham United for £3 500 000 sommeren 1999.
Wanchope debuterte for West Ham den 28. juli 1999 da klubben slo Heerenveen 1-0 i en Intertotokamp. I returkampen mot Heerenveen 4. august 1999 scoret han sitt første mål for klubben fra London, mens han debuterte i ligasammenheng 7. august 1999 i en kamp mot Tottenham. Hans første ligamål for West Ham kom 21. august 1999 mot Leicester, og totalt scoret han 15 klubbmål på 47 kamper for «The Hammers» før Manchester City kjøpte han for £3 650 000 den 8. august 2000.
Paulo Wanchopes første kamp for City var mot Charlton Athletic den 19. august 2000, og fire dager senere scoret han sine første mål for City da han noterte seg for 3 klubbens fire mål da laget vant 4-2 over Sunderland. Han ble værende i fire sesonger i klubben fra Manchester før han sommeren 2004 gikk til spanske Málaga for £500 000. Han spilte kun en sesong i Spania før han returnerte til sin moderklubb i Costa Rica, Club Sport Herediano, i juli 2005.

Landslag

Wanchope debuterte på Costa Ricas fotballandslag den 2. oktober 1996 i en landskamp mot Venezuela, og hans første mål på landslaget kom i en landskamp mot USA 1. desember 1996. Flest mål i en landskamp for sitt hjemland lagde han mot Cuba den 4. februar 1998 der Wanchope scoret fire mål i kampen som Costa Rica vant 7-2. Den 8. oktober 2005 ble Wanchope tidenes toppscorer for Los Ticos, da han satte inn det første målet i en hjemmeseier over USA i kvalifiseringen til VM 2006.
Hans første kamp i et VM-sluttspill var mot Kina den 4. juni i VM 2002, mens hans første mål i et VM kom i en kamp mot Brasil den 13. juni 2002 i en kamp som Costa Rica tapte 5-2. Under åpningskampen den 9. juni 2006 mot Tyskland i VM 2006, scoret Wanchope begge målene til Costa Rica i en kamp som Tyskland vant 4-2.
Totalt har Paulo Wanchope spilt fire VM-kamper, og scoret 3 mål. Han har også deltatt flere ganger i CONCACAF gold cup.
Birmingham

Historie

Området var bebodd i romersk tid, og det gikk flere romerske veier dit. Den var da først og fremst en militærgarnison.
I angelsaksisk tid var Birmingham en liten landsby. Den første skriftlige kilde som nevner den er Domesday Book (1086).
I det 12. århundre ble landsbyen et markedssted, og innen det 17. århundre hadde den blitt et viktig produksjonssted. Den var særlig kjent for produksjon av håndvåpen. Mye av våpnene til Oliver Cromwells styrker under borgerkrigen ble laget i Birmingham.
Under den industrielle revolusjon nøt byen godt av kull- og jernforekomster i nærheten, samt at det allerede fantes mye god arbeidskraft. Den kunne derfor vokse til et stort indudstrisenter. I begynnelsen av det 19. århundre ble Birmingham sentrum i det britiske kanalnettverket, og senere i jernbanenettverket.
I viktoriansk tid vokste befolkningen til over en halv million, og byen ble dermed den nest største i Storbritannia. Den fikk status som city i 1889.
Under andre verdenskrig ble byen kraftig bombet, og sentrum måtte derfor renoveres og gjenoppbygges i 1950- og 1960-årene. Birmingham ble etter dette ofte beskrevet som en «betongjungel», og ble jevnt over omtalt som en stygg by.
I senere år har sentrum blitt grundig renovert, blant annet med små grønne lunger, restaurering av gamle gater, bygninger og kanaler, og fjerning av upopulære fotgjengerunderganger.
Grenseposten

Grenseposten er leiravisen til militæravdelingen Grensevakten GSV, Garnisonen i Sør-Varanger. Avisa utkom for første gang i 1947 og har siden kommet med flere nummer årlig, dog med enkelte unntaksår. For tiden kommer avisa ut med ti nummer årlig i et opplag på 500 eksemplar.
Grenseposten ble tildelt Albert-prisen for beste leiravis i 1962, 1978, 1979, 1981, 2007, 2008 og 2009
Minqing

Minqing (kinesisk: 闽清县; pinyin: Mǐnqīng Xiàn) er et fylke i provinsen Fujian i Folkerepublikken Kina. Det ligger i byprefekturet Fuzhou.
Befolkningen var på 302 381 innbyggere i 1999.
Språket fuzhouhua tales i området.

Samferdsel

Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.